Teglverket skole

Teglverket skole er en barne- og ungdomsskole i Oslo, bygget på den gamle teglverkstomta ved siden av Hasle stasjon i bydel Grünerløkka.  

24. august 2015 åpnet skolen offisielt som en 1-4 skole. Byråd for kultur og næring, Hallstein Bjercke og HR-direktør i Innovasjon Norge, Bård Stranheim, stod for åpningen. Høsten 2019 åpnet skolen ungdomstrinnet og i august 2021 fikk skolen for første gang elever på alle trinn (1.-10. trinn). 

Hovin Teglverk (1893-1967) lå på samme område og er bakgrunn for navnet. Teglverksdammen er del av Hovinbekken som renner like ved skolen, og legger til rette for en bredde av læringsmuligheter.

Byggingen av skolen startet 17. juni 2013 med et areal på 12 500 kvadratmeter, inkludert en stor flerbrukshall. Skolen har aktivitetsskole og en byomfattende spesialavdeling for 20 elever med spesielle behov.

Rektorer
 2018: Irene Langeid
 2015-2018: Elisabeth Palmgren

Referanser

Kilder 
 
 Første spadetak på Teglverkstomta – Oslo kommune, Utdanningsetaten (publisert 17. juni 2013, lest 26. juli 2013)
 teglverk.no Hovin Teglverk

Eksterne lenker 
 
 Data og statistikk - MinOsloskole, Oslo kommune. Besøkt 7. februar 2018.

Barne- og ungdomsskoler i Oslo
Utdanningsinstitusjoner etablert i 2015
Byggverk fullført i 2015
Skoler i bydel Grünerløkka